62020TJ0358_INF
Решение на Общия съд (първи състав) от 12 юли 2023 г. —Net Technologies Finland/REA
(Дело T‑358/20) (
1
)
„Арбитражна клауза — Седма рамкова програма за научни изследвания, технологично развитие и демонстрационни дейности (2007—2013 г.) — Разходи за персонал — Възстановяване на платените суми — Допустимост на разходите, свързани с вътрешни консултанти — Тежест на доказване“
1.
Съдебно производство — Сезиране на Общия съд на основание арбитражна клауза — Договори, сключени в рамките на специална програма за научни изследвания, технологично развитие и демонстрационни дейности — Спор, възникнал при изпълнението на договор — Тълкуване въз основа на разпоредбите на договора
(член 272 ДФЕС)
(вж. т. 25, 44, 45 и 92)
2.
Съдебно производство — Сезиране на Общия съд на основание арбитражна клауза — Договори, сключени в рамките на специална програма за научни изследвания, технологично развитие и демонстрационни дейности — Спор, възникнал при изпълнението на договор — Становище на жалбоподателя, изпратено по електронната поща — Тежест на доказване
(член 272 ДФЕС)
(вж. т. 66 и 67)
3.
Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Финансиране, което покрива само действително направените разходи — Доказване на декларираните разходи — Разпределяне на доказателствената тежест
(член 317 ДФЕС)
(вж. т. 99—103)
4.
Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Финансиране, което покрива само действително направените разходи — Доказване на декларираните разходи — Разходи за персонал — Разходи във връзка с вътрешните консултанти — Критерии за допустимост
(член 317 ДФЕС)
(вж. т. 107 и 108)
Диспозитив
1)
Разходите за вътрешни консултанти, които не са признати от Изпълнителната агенция за научни изследвания (REA) в размер на 184642,84 евро, представляват допустими разходи съгласно споразумението за отпускане на безвъзмездни средства с референтен номер FP7SEC2012312484, сключено за изпълнението на проекта „Inter System Interoperability for Tetra — TetraPol Networks“.
2)
Издадените от REA дебитно известие № 3242005825 относно събирането на сумата от 171342,97 евро като недължимо изплатена помощ и дебитно известие № 3242005872 относно събирането на сумата от 17134,30 евро като фиксирано обезщетение са издадени без основание.
3)
Осъжда REA да заплати съдебните разноски, включително по обезпечителното производство.
(
1
)	ОВ C 279, 24.8.2020 г.